Narodna skupština
20051103

Pogledajte samo podatke o broju prekršajnih predmeta, broju prekršaja itd, ovaj zakon se svakodnevno primenjuje. Ovo za pelcovanje znate kako ide, od proleća pa na jesen, a ovaj zakon se svakog dana primenjuje na svim mestima na teritoriji Republike Srbije i zna se da sudija za prekršaje izriče kazne po sada važećem, a verovato za neko vreme i novi vaši opštinski sudovi za prekršaje izricaće kazne po ovom zakonu, tako da vam nije sasvim svejedno. Ovaj konkretni član se odnosi na osnove prekršajne odgovornosti, stav 5. se odnosi na odgovornost pravnog lica, kao specifičan oblik odgovornosti. Kao što vidite, tražimo da se uspostavi ta ravnopravnost i u pogledu kažnjavanja. Naravno, ne ulazimo u one osnove isključenja prekršajne odgovornosti jer to nije materija stava 5. ovog člana. Molim vas, kada bude dan za glasanje vi prisutni da obavestite odsutne da pritisnu zeleno dugme povodom ovog amandmana.